Oficialusis leidinys L 200 , 24/08/1995 p. 0036 - 0038



Komisijos sprendimas 1995 m. liepos 27 d. iš dalies keičiantis Tarybos direktyvos 92/118/EEB, nustatančios gyvūnų sveikatos ir visuomenės sveikatos reikalavimus, reglamentuojančius produktų, kuriems netaikomi minėti reikalavimai, išdėstyti specialiose Bendrijos taisyklėse, nurodytose Direktyvos 89/662/EEB A priedo I dalyje, ir, ligų sukėlėjų atžvilgiu, Direktyvoje 90/425/EEB, prekybą ir jų importą į Bendriją, I priedo 1 skyrių (tekstas svarbus EEE) (95/339/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1992 m. gruodžio 17 d. Tarybos direktyvą 92/118/EEB, nustatančią gyvūnų sveikatos ir visuomenės sveikatos reikalavimus, reglamentuojančius produktų, kuriems netaikomi minėti reikalavimai, išdėstyti specialiose Bendrijos taisyklėse, nurodytose Direktyvos 89/662/EEB A priedo I dalyje, ir, ligų sukėlėjų atžvilgiu, Direktyvoje 90/425/EEB, prekybą ir jų importą į Bendriją [1], su paskutiniais pakeitimais, padarytais Austrijos, Suomijos ir Švedijos stojimo aktu, ypač į jos 15 straipsnio antrą pastraipą, kadangi, atsižvelgiant į Veterinarijos mokslinio komiteto nuomonę, taikytino apdorojimo rūšys ir nustatyti reikalavimai turėtų būti taikomi visiems pieno produktams ir krekenoms; kadangi, siekiant aiškumo, reikėtų iš naujo parengti Direktyvos 92/118/EEB I priedo 1 skyrių; kadangi šiame sprendime numatytos priemonės atitinka Veterinarijos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Direktyvos 92/118/EEB I priedo 1 skyrius pakeičiamas šio sprendimo priedu. 2 straipsnis Šis sprendimas taikomas nuo 1996 m. vasario 2 d. 3 straipsnis Šis sprendimas skirtas valstybėms narėms. Priimta Briuselyje, 1995 m. liepos 27 d. Komisijos vardu Franz Fischler Komisijos narys [1] OL L 62, 1993 3 15, p. 49. -------------------------------------------------- I PRIEDAS "I SKYRIUS Pienas, pieno produktai ir krekenos, kurie nėra skirti vartoti žmonėms Bendrijos vidaus prekybą pienu, pieno produktais ir krekenomis, kurie nėra skirti vartoti žmonėms, ir jų importą į Bendriją reglamentuoja šie reikalavimai: 1) visos talpyklos, kuriose vežami produktai, turi būti paženklintos, nurodant produkto rūšį; 2) prie visų siuntų, jei reikia, turi būti pridedamas 4 straipsnio 2 dalies a punkto paskutinėje įtraukoje nurodytas prekybos dokumentas arba 10 straipsnio 2 dalies c punkte nurodytas veterinarijos sertifikatas, kuriuose būtų įrašytas perdirbimo arba apdorojimo įmonės pavadinimas ir registracijos numeris; šį dokumentą arba sertifikatą siuntos gavėjas privalo saugoti ne trumpiau kaip metus; 3) šio skyriaus 2 dalyje nurodytame dokumente arba pažymėjime turi būti nurodyta, kad: a) žalias pienas arba krekenos yra pagamintos pakankamas garantijas dėl gyvūnų sveikatos suteikiančiomis sąlygomis. Tokios sąlygos nustatomos 18 straipsnyje nustatyta tvarka; b) pienas, apdoroto pieno ar perdirbto pieno produktai buvo termiškai apdoroti ne žemesnėje kaip 72 °C temperatūroje ne trumpiau kaip 15 sekundžių ar esant bet kokiam lygiaverčio terminio poveikio temperatūros ir laiko deriniui, po kurio fosfatų bandymo reakcija yra neigiama. Po to: i) sausas pienas ir sauso pieno produktai džiovinami; ii) rauginto pieno produktai apdorojami procesu, kai pH vertė sumažinama ir ne trumpiau kaip vieną valandą išlaikoma žemesnė kaip 6,0; c) sausas pienas ir sauso pieno produktai atitinka šiuos reikalavimus: i) buvo imtasi visų priemonių, kad po džiovinimo proceso jie nebūtų užteršti; ii) galutinis produktas buvo supakuotas į naują talpyklą; d) piltinių produktų talpyklų atveju, transporto priemonė arba talpykla, kurioje pienas, pieno produktai arba krekenos vežami į paskirties vietą, prieš pakraunant produktus buvo dezinfekuota kompetentingų institucijų patvirtintomis dezinfekavimo priemonėmis. 4) Be 1, 2 ir 3 punkte nustatytų reikalavimų, pieną, pieno produktus ir krekenas, kurie nėra skirti vartoti žmonėms, leidžiama importuoti tik iš tų trečiųjų šalių arba trečiųjų šalių dalių, kurios yra sąraše, numatytame Direktyvos 92/46/EEB 23 straipsnyje, ir kurios atitinka tos direktyvos 26 straipsnio reikalavimus. Kai nustatomas egzotiškos ligos ar bet koks kitoks pavojus gyvūnų sveikatai, 18 straipsnyje nustatyta tvarka gali būti nustatyti papildomi reikalavimai gyvūnų sveikatai apsaugoti." --------------------------------------------------